# Επίσημη Εφημερίδα C 433A/15 Ν

| | ISSN 1977-0901 |
| --- | --- |
| Επίσημη Εφημερίδα
  της Ευρωπαϊκής Ένωσης | C 433A |
| | |
| Έκδοση στην ελληνική γλώσσα | Ανακοινώσεις και Πληροφορίες | 65ό έτος15 Νοεμβρίου 2022 |

ISSN 1977-0901

Επίσημη Εφημερίδα

της Ευρωπαϊκής Ένωσης

C 433A

Έκδοση στην ελληνική γλώσσα

Ανακοινώσεις και Πληροφορίες

65ό έτος15 Νοεμβρίου 2022

---

| Περιεχόμενα | Σελίδα |
| --- | --- |
| | V   Γνωστοποιήσεις |
| | ΔΙΟΙΚΗΤΙΚΕΣ ΔΙΑΔΙΚΑΣΙΕΣ |
| | Συμβούλιο |
| 2022/C 433 A/01 | Προκήρυξη κενής θέσης CONS/AD/183/22 | 1 |

Περιεχόμενα

Σελίδα

V   Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Συμβούλιο

2022/C 433 A/01

Προκήρυξη κενής θέσης CONS/AD/183/22

1

---

| EL | |
| --- | --- |

EL

---

V Γνωστοποιήσεις

ΔΙΟΙΚΗΤΙΚΕΣ ΔΙΑΔΙΚΑΣΙΕΣ

Συμβούλιο

| 15.11.2022 | EL | Επίσημη Εφημερίδα της Ευρωπαϊκής Ένωσης | CA 433/1 |
| --- | --- | --- | --- |

15.11.2022

EL

Επίσημη Εφημερίδα της Ευρωπαϊκής Ένωσης

CA 433/1

---

Προκήρυξη κενής θέσης CONS/AD/183/22

(2022/C 433 A/01)

ΓΕΝΙΚΕΣ ΠΛΗΡΟΦΟΡΙΕΣ

| Υπηρεσία | ΝΟΜΙΚΗ ΥΠΗΡΕΣΙΑ |
| --- | --- |
| Τόπος εργασίας | Βρυξέλλες, κτίριο Justus Lipsius |
| Ονομασία θέσης | Γενικός διευθυντής/Γενική διευθύντρια |
| Ομάδα καθηκόντων και βαθμός | AD 15 |
| Απαιτούμενη εξουσιοδότηση ασφαλείας | Απόρρητο ΕΕ (SECRET UE/EU SECRET) |
| ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ | 2 Δεκεμβρίου 2022 — Ώρα 12:00 μεσημβρινή (ώρα Βρυξελλών) |

Υπηρεσία

ΝΟΜΙΚΗ ΥΠΗΡΕΣΙΑ

Τόπος εργασίας

Βρυξέλλες, κτίριο Justus Lipsius

Ονομασία θέσης

Γενικός διευθυντής/Γενική διευθύντρια

Ομάδα καθηκόντων και βαθμός

AD 15

Απαιτούμενη εξουσιοδότηση ασφαλείας

Απόρρητο ΕΕ (SECRET UE/EU SECRET)

ΠΡΟΘΕΣΜΙΑ ΥΠΟΒΟΛΗΣ ΑΙΤΗΣΕΩΝ

2 Δεκεμβρίου 2022 — Ώρα 12:00 μεσημβρινή (ώρα Βρυξελλών)

Ποιοι είμαστε

Η Γενική Γραμματεία του Συμβουλίου (ΓΓΣ) επικουρεί το Ευρωπαϊκό Συμβούλιο, το Συμβούλιο της ΕΕ και τα προπαρασκευαστικά όργανά τους σε όλους τους τομείς των δραστηριοτήτων τους. Υπό τον έλεγχο του γενικού γραμματέα, παρέχει συμβουλές και υποστήριξη στο Ευρωπαϊκό Συμβούλιο, το Συμβούλιο και τις Προεδρίες τους σε όλους τους τομείς των δραστηριοτήτων τους, μεταξύ άλλων πολιτικές και νομικές συμβουλές, συντονισμό με άλλα θεσμικά όργανα, επεξεργασία συμβιβασμών, επιβλέποντας καθώς και μεριμνώντας για όλες τις πρακτικές λεπτομέρειες που είναι αναγκαίες για την καλή προετοιμασία και λειτουργία του Ευρωπαϊκού Συμβουλίου και του Συμβουλίου.

Η Νομική Υπηρεσία είναι ο νομικός σύμβουλος του Ευρωπαϊκού Συμβουλίου και του Συμβουλίου και επικουρεί το Ευρωπαϊκό Συμβούλιο, το Συμβούλιο και τα προπαρασκευαστικά όργανά του, την Προεδρία και τη Γενική Γραμματεία του Συμβουλίου, προκειμένου να διασφαλίζονται η νομιμότητα και η ποιότητα της σύνταξης των πράξεων. Συμβάλλει, ακολουθώντας δημιουργική προσέγγιση όταν χρειάζεται, στην εξεύρεση νομικά ορθών και πολιτικά αποδεκτών λύσεων, σε συνεργασία με άλλες υπηρεσίες του Συμβουλίου. Για τον σκοπό αυτό, παρέχει γνωμοδοτήσεις με απόλυτη αμεροληψία, προφορικώς ή γραπτώς, κατόπιν αιτήματος του Συμβουλίου ή με δική της πρωτοβουλία, για οποιοδήποτε ζήτημα νομικής φύσεως. Η Νομική Υπηρεσία εκπροσωπεί επίσης το Ευρωπαϊκό Συμβούλιο και το Συμβούλιο στις διαδικασίες ενώπιον των δικαστηρίων της Ένωσης. Ελέγχει την ποιότητα της διατύπωσης των νομικών πράξεων του Ευρωπαϊκού Συμβουλίου και του Συμβουλίου και διασφαλίζει τη συνέπειά τους από νομική και γλωσσική άποψη σε όλες τις επίσημες γλώσσες της Ένωσης. Η Νομική Υπηρεσία έχει ως πάγιο στόχο να παρέχει εγκαίρως συμβολές διακρινόμενες από απαρέγκλιτη τήρηση του δικαίου, αμεροληψία και σαφήνεια.

Η Νομική Υπηρεσία αποτελείται από έξι θεματικές διευθύνσεις που καλύπτουν όλους τους τομείς δραστηριότητας της Ένωσης, καθώς και μια διεύθυνση που είναι υπεύθυνη για την ποιότητα της νομοθεσίας.

Τι προσφέρουμε

Ο Γενικός Διευθυντής/η Γενική Διευθύντρια της Νομικής Υπηρεσίας και Νομικός/Νομική Σύμβουλος του Ευρωπαϊκού Συμβουλίου και του Συμβουλίου κατέχει θέση απαιτητική σε ένα πολυπολιτισμικό και πολιτικά σύνθετο περιβάλλον, στο οποίο ηγείται μιας ομάδας περίπου 330 υπαλλήλων υψηλής κατάρτισης.

Παρέχει συμβουλές στο ανώτατο επίπεδο, εξ ιδίας πρωτοβουλίας ή εφόσον του/της ζητηθεί, στο Ευρωπαϊκό Συμβούλιο και στο Συμβούλιο και στις Προεδρίες τους, καθώς και στον Γενικό Γραμματέα. Παρέχει επίσης γραπτές ή προφορικές γνώμες σε υψηλό επίπεδο σχετικά με νομικά και θεσμικά ζητήματα γύρω από όλες τις πτυχές των φακέλων, προκειμένου να εντοπίζονται νομικά ορθές και πολιτικά αποδεκτές λύσεις.

Οφείλει επίσης να επικουρεί και να εκπροσωπεί το Ευρωπαϊκό Συμβούλιο και το Συμβούλιο σε διαφορές και, εάν είναι απαραίτητο, να τα εκπροσωπεί σε υποθέσεις ενώπιον των δικαστηρίων της ΕΕ, καθώς και σε δημόσια φόρουμ και σε διαπραγματεύσεις με τα άλλα θεσμικά όργανα, τους οργανισμούς και άλλους φορείς της ΕΕ στους τομείς αρμοδιότητας της Γενικής Διεύθυνσης.

Υπό τον έλεγχο του γενικού γραμματέα και σε συνεργασία με τους διευθυντές της Γενικής Διεύθυνσής του/της, διοικεί και συντονίζει τη Γενική Διεύθυνση και τους πόρους της με επαγγελματισμό, οργανώνει τις δραστηριότητές της και στηρίζει και ενεργοποιεί το προσωπικό προκειμένου να φέρει σε πέρας το έργο του. Καθορίζει τους στόχους της Γενικής Διεύθυνσης και μεριμνά για την επίτευξή τους, τηρώντας τις προθεσμίες και τα πρότυπα ποιότητας που προβλέπονται. Προάγει το πνεύμα της αποτελεσματικής επικοινωνίας και συνεργασίας τόσο εντός της Γενικής Διεύθυνσης όσο και με τις άλλες Γενικές Διευθύνσεις, καθώς και με άλλες υπηρεσίες της ΓΓΣ και εξωτερικά ενδιαφερόμενα μέρη.

Εξασφαλίζει τον συνολικό στρατηγικό συντονισμό, μεταξύ άλλων με άλλες Γενικές Διευθύνσεις, όσον αφορά την πολιτική και τους στόχους που πρέπει να επιτευχθούν από τη ΓΓΣ.

Περιστασιακά απαιτούνται αποστολές στο εξωτερικό, συνήθως εντός της ΕΕ.

Τι αναζητούμε

Αναζητούμε νομικό με επαγγελματική πείρα υψηλότατου επιπέδου και έντονο πολιτικό αισθητήριο, που να διαθέτει παράλληλα εμπειρία σε ανώτερη διευθυντική θέση στον νομικό τομέα της ΕΕ και ικανότητα να διευθύνει και να κινητοποιεί μια μεγάλη διεπιστημονική ομάδα. Η ευρεία γνώση του δικαίου της ΕΕ αποτελεί βασικό προσόν για τη θέση αυτή. Απαιτείται επίσης ευρεία γνώση της λειτουργίας και των διαδικασιών της ΕΕ, καθώς και γνώση του ρόλου του Ευρωπαϊκού Συμβουλίου και του Συμβουλίου και της διαδικασίας λήψης αποφάσεων.

Όλα τα διοικητικά στελέχη της ΓΓΣ οφείλουν να συμβουλεύουν την ιεραρχία τους και τα ενδιαφερόμενα μέρη, να διοικούν το προσωπικό τους, να διαχειρίζονται τους οικονομικούς πόρους τους και να εκπροσωπούν τη ΓΓΣ. Τα παραπάνω προσόντα περιγράφονται στο οριζόντιο προφίλ των διοικητικών στελεχών της ΓΓΣ (1).

Επιπλέον, ο/η κάτοχος της θέσης θα πρέπει να διαθέτει:

| — | την ικανότητα στρατηγικής σκέψης και σχεδιασμού, πρόβλεψης και εντοπισμού πιθανών προβλημάτων και διατύπωσης προτάσεων για εφικτές λύσεις και συμβιβασμούς, |
| --- | --- |

—

την ικανότητα στρατηγικής σκέψης και σχεδιασμού, πρόβλεψης και εντοπισμού πιθανών προβλημάτων και διατύπωσης προτάσεων για εφικτές λύσεις και συμβιβασμούς,

| — | άριστες ικανότητες επικοινωνίας, συμπεριλαμβανομένων των ικανοτήτων διαπροσωπικής επικοινωνίας. |
| --- | --- |

—

άριστες ικανότητες επικοινωνίας, συμπεριλαμβανομένων των ικανοτήτων διαπροσωπικής επικοινωνίας.

| — | την ικανότητα διατήρησης καλών εργασιακών σχέσεων με μια σειρά από εσωτερικούς και εξωτερικούς συνομιλητές καθώς και την ικανότητα επίδειξης διπλωματικών χειρισμών, |
| --- | --- |

—

την ικανότητα διατήρησης καλών εργασιακών σχέσεων με μια σειρά από εσωτερικούς και εξωτερικούς συνομιλητές καθώς και την ικανότητα επίδειξης διπλωματικών χειρισμών,

| — | ηγετικά προσόντα και ικανότητα να προάγει το ισχυρό ομαδικό πνεύμα και να παρέχει κατευθύνσεις καθώς και την ικανότητα να παρέχει κίνητρα και να αναθέτει αρμοδιότητες στο προσωπικό σε ένα πολυπολιτισμικό και ποικιλόμορφο περιβάλλον, με ιδιαίτερη έμφαση στην ανάπτυξη του προσωπικού, |
| --- | --- |

—

ηγετικά προσόντα και ικανότητα να προάγει το ισχυρό ομαδικό πνεύμα και να παρέχει κατευθύνσεις καθώς και την ικανότητα να παρέχει κίνητρα και να αναθέτει αρμοδιότητες στο προσωπικό σε ένα πολυπολιτισμικό και ποικιλόμορφο περιβάλλον, με ιδιαίτερη έμφαση στην ανάπτυξη του προσωπικού,

| — | την ικανότητα σχεδιασμού και οργάνωσης της συνολικής εργασίας της Γενικής Διεύθυνσης ώστε να τηρούνται οι κρίσιμες προθεσμίες και να διασφαλίζεται η δίκαιη κατανομή του φόρτου εργασίας στους κόλπους της ομάδας, καθώς και ικανότητα διαχείρισης των αλλαγών και στήριξης του προσωπικού κατά τη διάρκειά τους, |
| --- | --- |

—

την ικανότητα σχεδιασμού και οργάνωσης της συνολικής εργασίας της Γενικής Διεύθυνσης ώστε να τηρούνται οι κρίσιμες προθεσμίες και να διασφαλίζεται η δίκαιη κατανομή του φόρτου εργασίας στους κόλπους της ομάδας, καθώς και ικανότητα διαχείρισης των αλλαγών και στήριξης του προσωπικού κατά τη διάρκειά τους,

| — | την ικανότητα επίτευξης συμφωνιών, εξασφάλισης αντικτύπου και επίτευξης κοινών στόχων με την παροχή στοχευμένων συμβουλών στα ενδιαφερόμενα μέρη και με την αποτελεσματική και εποικοδομητική διευκόλυνση των συζητήσεων. |
| --- | --- |

—

την ικανότητα επίτευξης συμφωνιών, εξασφάλισης αντικτύπου και επίτευξης κοινών στόχων με την παροχή στοχευμένων συμβουλών στα ενδιαφερόμενα μέρη και με την αποτελεσματική και εποικοδομητική διευκόλυνση των συζητήσεων.

ΠΟΛΙΤΙΚΗ ΠΡΟΣΛΗΨΕΩΝ

Τα αιτούντα πρόσωπα οφείλουν να πληρούν τις ακόλουθες απαιτήσεις κατά την υποβολή της αίτησης:

| α) | Γενικοί όροι







  — | να είναι υπήκοοι κράτους μέλους της Ευρωπαϊκής Ένωσης, |
| --- | --- | --- |

α)

Γενικοί όροι

—

να είναι υπήκοοι κράτους μέλους της Ευρωπαϊκής Ένωσης,

| — | να απολαύουν των πολιτικών τους δικαιωμάτων, |
| --- | --- |

—

να απολαύουν των πολιτικών τους δικαιωμάτων,

| — | να έχουν εκπληρώσει τις νόμιμες στρατιωτικές υποχρεώσεις τους. |
| --- | --- |

—

να έχουν εκπληρώσει τις νόμιμες στρατιωτικές υποχρεώσεις τους.

| β) | Ειδικοί όροι







  — | να κατέχουν υψηλού επιπέδου πανεπιστημιακό πτυχίο νομικής και διδακτορικό στον νομικό τομέα ή ισοδύναμο επαγγελματικό προσόν (2), |
| --- | --- | --- |

β)

Ειδικοί όροι

—

να κατέχουν υψηλού επιπέδου πανεπιστημιακό πτυχίο νομικής και διδακτορικό στον νομικό τομέα ή ισοδύναμο επαγγελματικό προσόν (2),

| — | να έχουν τουλάχιστον 15 χρόνια επαγγελματικής πείρας στην παροχή νομικών συμβουλών με πολύ υψηλό επίπεδο ευθύνης, |
| --- | --- |

—

να έχουν τουλάχιστον 15 χρόνια επαγγελματικής πείρας στην παροχή νομικών συμβουλών με πολύ υψηλό επίπεδο ευθύνης,

| — | να έχουν σημαντική διευθυντική πείρα, με τουλάχιστον 3 έτη σε καθήκοντα ανώτερου στελέχους στο νομικό πεδίο, |
| --- | --- |

—

να έχουν σημαντική διευθυντική πείρα, με τουλάχιστον 3 έτη σε καθήκοντα ανώτερου στελέχους στο νομικό πεδίο,

| — | δεδομένου ότι η αγγλική και η γαλλική γλώσσα χρησιμοποιούνται εκτεταμένα για την επικοινωνία εντός της ΓΓΣ και με τα άλλα θεσμικά όργανα, απαιτείται άριστη γνώση μίας από τις δύο γλώσσες και καλή γνώση της άλλης. Η γνώση άλλων επίσημων γλωσσών της ΕΕ, καθώς και γλωσσών τρίτων χωρών θα αποτελέσει πλεονέκτημα. |
| --- | --- |

—

δεδομένου ότι η αγγλική και η γαλλική γλώσσα χρησιμοποιούνται εκτεταμένα για την επικοινωνία εντός της ΓΓΣ και με τα άλλα θεσμικά όργανα, απαιτείται άριστη γνώση μίας από τις δύο γλώσσες και καλή γνώση της άλλης. Η γνώση άλλων επίσημων γλωσσών της ΕΕ, καθώς και γλωσσών τρίτων χωρών θα αποτελέσει πλεονέκτημα.

ΣΗΜ:

| 1) | Η θέση απαιτεί εξουσιοδότηση ασφαλείας για πρόσβαση σε διαβαθμισμένα έγγραφα (επίπεδο SECRET UE/EU SECRET). Τα υποψήφια για τη θέση πρόσωπα πρέπει να είναι διατεθειμένα να υποβληθούν σε έλεγχο ασφαλείας σύμφωνα με την απόφαση 2013/488/ΕΕ του Συμβουλίου (3). Ο διορισμός στη θέση ενεργοποιείται μόνον εφόσον το υποψήφιο πρόσωπο που θα επιλεγεί διαθέτει έγκυρη εξουσιοδότηση ασφαλείας. Στα υποψήφια πρόσωπα χωρίς εξουσιοδότηση ασφαλείας προσφέρεται σύμβαση ορισμένου χρόνου έως ότου ληφθούν τα αποτελέσματα της διαδικασίας εξουσιοδότησης ασφαλείας. |
| --- | --- |

1)

Η θέση απαιτεί εξουσιοδότηση ασφαλείας για πρόσβαση σε διαβαθμισμένα έγγραφα (επίπεδο SECRET UE/EU SECRET). Τα υποψήφια για τη θέση πρόσωπα πρέπει να είναι διατεθειμένα να υποβληθούν σε έλεγχο ασφαλείας σύμφωνα με την απόφαση 2013/488/ΕΕ του Συμβουλίου (3). Ο διορισμός στη θέση ενεργοποιείται μόνον εφόσον το υποψήφιο πρόσωπο που θα επιλεγεί διαθέτει έγκυρη εξουσιοδότηση ασφαλείας. Στα υποψήφια πρόσωπα χωρίς εξουσιοδότηση ασφαλείας προσφέρεται σύμβαση ορισμένου χρόνου έως ότου ληφθούν τα αποτελέσματα της διαδικασίας εξουσιοδότησης ασφαλείας.

| 2) | Το υποψήφιο πρόσωπο που θα επιλεγεί πρέπει να είναι διατεθειμένο να παρακολουθήσει το πρόγραμμα κατάρτισης διευθυντικών στελεχών της ΓΓΣ. |
| --- | --- |

2)

Το υποψήφιο πρόσωπο που θα επιλεγεί πρέπει να είναι διατεθειμένο να παρακολουθήσει το πρόγραμμα κατάρτισης διευθυντικών στελεχών της ΓΓΣ.

ΔΙΑΔΙΚΑΣΙΑ ΕΠΙΛΟΓΗΣ

Για την επιλογή του/της επιτυχόντος υποψηφίου, η αρμόδια για τους διορισμούς αρχή επικουρείται από συμβουλευτική επιτροπή επιλογής. Η συμβουλευτική επιτροπή επιλογής επικουρείται από κέντρο αξιολόγησης, αποτελούμενο από εξωτερικούς συμβούλους προσλήψεων. Οι εκθέσεις που συντάσσονται από το κέντρο αξιολόγησης για το ίδιο είδος θέσης παύουν να ισχύουν δύο έτη μετά την ημερομηνία διενέργειας των σχετικών ασκήσεων ή με τη λήξη της σύμβασης-πλαισίου μεταξύ της ΓΓΣ και του εν λόγω κέντρου αξιολόγησης, ανάλογα με το ποια ημερομηνία είναι η προγενέστερη.

Η συμβουλευτική επιτροπή επιλογής αρχικά θα αξιολογήσει και θα συγκρίνει τα προσόντα, την πείρα και το ενδιαφέρον όλων των ατόμων που υποβάλλουν αίτηση για την ίδια θέση, βάσει των αιτήσεών τους. Βάσει αυτής της συγκριτικής αξιολόγησης, η συμβουλευτική επιτροπή επιλογής θα καταρτίσει έναν πρώτο κατάλογο με τα υποψήφια πρόσωπα, τα οποία, κατά την άποψή της, είναι τα πλέον κατάλληλα για να κληθούν σε πρώτη συνέντευξη. Επειδή αυτός ο πρώτος γύρος της διαδικασίας επιλογής βασίζεται σε συγκριτική αξιολόγηση των αιτήσεων, το γεγονός ότι πληρούνται οι προϋποθέσεις της παρούσας προκήρυξης κενής θέσης δεν εγγυάται πρόσκληση στην πρώτη συνέντευξη. Μεταξύ των υποψηφίων που θα κληθούν στη συνέντευξη, η συμβουλευτική επιτροπή επιλογής θα προεπιλέξει τα πρόσωπα που θα περάσουν από το κέντρο αξιολόγησης και από δεύτερη συνέντευξη με τη συμβουλευτική επιτροπή επιλογής.

Το προσωρινό χρονοδιάγραμμα της διαδικασίας επιλογής έχει ως εξής:

| — | οι υποψήφιοι που θα επιλεγούν για τις συνεντεύξεις αναμένεται να ενημερωθούν το δεύτερο δεκαπενθήμερο του Δεκεμβρίου του 2022· |
| --- | --- |

—

οι υποψήφιοι που θα επιλεγούν για τις συνεντεύξεις αναμένεται να ενημερωθούν το δεύτερο δεκαπενθήμερο του Δεκεμβρίου του 2022·

| — | οι πρώτες συνεντεύξεις προβλέπεται να πραγματοποιηθούν κατά το πρώτο δεκαπενθήμερο του Ιανουαρίου του 2023, |
| --- | --- |

—

οι πρώτες συνεντεύξεις προβλέπεται να πραγματοποιηθούν κατά το πρώτο δεκαπενθήμερο του Ιανουαρίου του 2023,

| — | η διαδικασία στο κέντρο αξιολόγησης αναμένεται να διεξαχθεί έως τα τέλη του Ιανουαρίου του 2023, |
| --- | --- |

—

η διαδικασία στο κέντρο αξιολόγησης αναμένεται να διεξαχθεί έως τα τέλη του Ιανουαρίου του 2023,

| — | ο δεύτερος γύρος συνεντεύξεων προβλέπεται για το πρώτο δεκαπενθήμερο του Φεβρουαρίου του 2023· |
| --- | --- |

—

ο δεύτερος γύρος συνεντεύξεων προβλέπεται για το πρώτο δεκαπενθήμερο του Φεβρουαρίου του 2023·

ΣΗΜ: Το ανωτέρω χρονοδιάγραμμα είναι καθαρά ενδεικτικό και μπορεί να τροποποιηθεί.

ΝΟΜΙΚΗ ΒΑΣΗ

Η προκήρυξη της θέσης αυτής δημοσιεύεται σε όλα τα θεσμικά όργανα της Ευρωπαϊκής Ένωσης και εκτός των θεσμικών οργάνων, σύμφωνα με το άρθρο 29 παράγραφοι 1 και 2 του κανονισμού υπηρεσιακής κατάστασης των υπαλλήλων της Ευρωπαϊκής Ένωσης (4).

ΠΩΣ ΥΠΟΒΑΛΛΕΤΕ ΑΙΤΗΣΗ

Η προθεσμία για την υποβολή των αιτήσεων λήγει στις 2 Δεκεμβρίου 2022 ώρα 12:00 μεσημβρινή (ώρα Βρυξελλών).

Θα γίνουν δεκτές μόνον οι αιτήσεις που θα αποσταλούν με ηλεκτρονικό ταχυδρομείο στη διεύθυνση: applications.management@consilium.europa.eu (5) το αργότερο έως την ημερομηνία και ώρα λήξης της προθεσμίας υποβολής των αιτήσεων. Οι εκπρόθεσμες αιτήσεις δεν θα ληφθούν υπόψη.

Η διεύθυνση ηλεκτρονικού ταχυδρομείου που αναγράφεται παραπάνω πρέπει να χρησιμοποιείται για κάθε αλληλογραφία σχετικά με τη διαδικασία επιλογής (το ηλεκτρονικό μήνυμα πρέπει να φέρει στο θέμα τον ακόλουθο τίτλο: CONS/AD/183/22 JUR).

Προτού υποβάλουν την αίτησή τους, τα υποψήφια πρόσωπα θα πρέπει να ελέγξουν προσεκτικά αν πληρούν τις απαιτήσεις του κεφαλαίου «Πολιτική προσλήψεων» ανωτέρω, προκειμένου να αποφύγουν τον αυτόματο αποκλεισμό τους από τη διαδικασία επιλογής.

Για να είναι έγκυρος, ο φάκελος της αίτησης πρέπει να περιλαμβάνει τα ακόλουθα έγγραφα σε μορφή pdf (ΣΗΜ.: Δεν θα γίνονται δεκτά έγγραφα που είναι κλειδωμένα ή προστατευμένα με κωδικό πρόσβασης ή έγγραφα με ηλεκτρονική υπογραφή):

| α) | το έντυπο αίτησης δεόντως συμπληρωμένο και χρονολογημένο [το αρχείο να φέρει την ονομασία «XXX (ΤΟ ΕΠΙΘΕΤΟ ΣΑΣ) — Application form.pdf»)· για να τηλεφορτώσετε το ηλεκτρονικό έντυπο αίτησης (EN ή FR), κάντε κλικ στον κατάλληλο σύνδεσμο παρακάτω ή αντιγράψτε και επικολλήστε τον στον φυλλομετρητή σας (6):
  https://www.consilium.europa.eu/media/53249/gsc-application_form_senior_management_en.docx
  https://www.consilium.europa.eu/media/53248/gsc-application_form_senior_management_fr.docx |
| --- | --- |

α)

το έντυπο αίτησης δεόντως συμπληρωμένο και χρονολογημένο [το αρχείο να φέρει την ονομασία «XXX (ΤΟ ΕΠΙΘΕΤΟ ΣΑΣ) — Application form.pdf»)· για να τηλεφορτώσετε το ηλεκτρονικό έντυπο αίτησης (EN ή FR), κάντε κλικ στον κατάλληλο σύνδεσμο παρακάτω ή αντιγράψτε και επικολλήστε τον στον φυλλομετρητή σας (6):

https://www.consilium.europa.eu/media/53249/gsc-application_form_senior_management_en.docx

https://www.consilium.europa.eu/media/53248/gsc-application_form_senior_management_fr.docx

| β) | αναλυτικό βιογραφικό σημείωμα, στην αγγλική ή γαλλική γλώσσα (χωρίς φωτογραφίες), κατά προτίμηση σε μορφή Europass (https://europa.eu/europass/en/create-europass-cv), που να καλύπτει ολόκληρη τη σταδιοδρομία του αιτούντος προσώπου, αναφέροντας, μεταξύ άλλων, τα τυπικά προσόντα, τις γλωσσικές γνώσεις, την επαγγελματική πείρα και τα τρέχοντα καθήκοντα [το αρχείο πρέπει να φέρει την ονομασία «XXX (ΤΟ ΕΠΙΘΕΤΟ ΣΑΣ) — CV.pdf»]· |
| --- | --- |

β)

αναλυτικό βιογραφικό σημείωμα, στην αγγλική ή γαλλική γλώσσα (χωρίς φωτογραφίες), κατά προτίμηση σε μορφή Europass (https://europa.eu/europass/en/create-europass-cv), που να καλύπτει ολόκληρη τη σταδιοδρομία του αιτούντος προσώπου, αναφέροντας, μεταξύ άλλων, τα τυπικά προσόντα, τις γλωσσικές γνώσεις, την επαγγελματική πείρα και τα τρέχοντα καθήκοντα [το αρχείο πρέπει να φέρει την ονομασία «XXX (ΤΟ ΕΠΙΘΕΤΟ ΣΑΣ) — CV.pdf»]·

| γ) | επιστολή εκδήλωσης ενδιαφέροντος, στην αγγλική ή γαλλική γλώσσα [το αρχείο να φέρει την ονομασία «XXX (ΤΟ ΕΠΙΘΕΤΟ ΣΑΣ) — Motivation letter.pdf»]· |
| --- | --- |

γ)

επιστολή εκδήλωσης ενδιαφέροντος, στην αγγλική ή γαλλική γλώσσα [το αρχείο να φέρει την ονομασία «XXX (ΤΟ ΕΠΙΘΕΤΟ ΣΑΣ) — Motivation letter.pdf»]·

| δ) | αντίγραφα διπλωμάτων που πιστοποιούν την εκπαίδευση και αντίγραφα εγγράφων και πιστοποιητικών επαγγελματικής πείρας ομαδοποιημένα σε ένα ενιαίο έγγραφο pdf. Δεν αρκεί η απλή αποστολή του βιογραφικού σημειώματος που αναφέρεται στο στοιχείο β). Τα δικαιολογητικά πρέπει να έχουν εκδοθεί από τρίτο μέρος [το αρχείο να φέρει την ονομασία «XXX (ΤΟ ΕΠΙΘΕΤΟ ΣΑΣ) — Supporting documents.pdf»]. |
| --- | --- |

δ)

αντίγραφα διπλωμάτων που πιστοποιούν την εκπαίδευση και αντίγραφα εγγράφων και πιστοποιητικών επαγγελματικής πείρας ομαδοποιημένα σε ένα ενιαίο έγγραφο pdf. Δεν αρκεί η απλή αποστολή του βιογραφικού σημειώματος που αναφέρεται στο στοιχείο β). Τα δικαιολογητικά πρέπει να έχουν εκδοθεί από τρίτο μέρος [το αρχείο να φέρει την ονομασία «XXX (ΤΟ ΕΠΙΘΕΤΟ ΣΑΣ) — Supporting documents.pdf»].

Σε περίπτωση μη συμπερίληψης των εν λόγω δικαιολογητικών, η αίτηση καθίσταται άκυρη.

Όλα τα δικαιολογητικά που αναφέρονται στο στοιχείο δ) πρέπει να φέρουν αύξοντα αριθμό (παράρτημα 1, 2 κ.λπ.) και να είναι ομαδοποιημένα όπως αναφέρεται ανωτέρω.

Αιτήσεις που λαμβάνονται ταχυδρομικά ή μέσω εφαρμογών αποθήκευσης δεδομένων σε υπολογιστικό νέφος ή πλατφόρμας μερισμού αρχείων δεν θα ληφθούν υπόψη.

Το πρόσωπο που θα επιλεγεί θα κληθεί να προσκομίσει τα πρωτότυπα των προαναφερόμενων εγγράφων.

Τα υποψήφια πρόσωπα θα λάβουν ηλεκτρονικό μήνυμα το οποίο θα βεβαιώνει την παραλαβή της αίτησής τους. Ωστόσο, μπορεί να προκύψουν τεχνικές δυσκολίες που να επηρεάσουν την αποστολή μηνυμάτων ηλεκτρονικού ταχυδρομείου. Ως εκ τούτου, εάν τα υποψήφια πρόσωπα δεν λάβουν ηλεκτρονικό μήνυμα που να τα ενημερώνει ότι η αίτησή τους έχει παραληφθεί, παρακαλούνται να επικοινωνήσουν με τη διεύθυνση: applications.management@consilium.europa.eu. Δεδομένου ότι η συμβουλευτική επιτροπή επιλογής θα αρχίσει τις εργασίες της λίγο μετά την καταληκτική ημερομηνία υποβολής των αιτήσεων, κάθε αλληλογραφία σχετικά με την παραλαβή της αίτησής σας θα πρέπει να πραγματοποιηθεί την εβδομάδα που έπεται της ημερομηνίας αυτής.

ΔΙΑΦΟΡΕΤΙΚΟΤΗΤΑ ΚΑΙ ΣΥΜΠΕΡΙΛΗΨΗ

Η ΓΓΣ δεσμεύεται υπέρ της διαφορετικότητας και της συμπερίληψης. Για περισσότερες πληροφορίες, μπορείτε να συμβουλευτείτε τη σχετική δήλωση: https://www.consilium.europa.eu/el/general-secretariat/jobs/diversity-and-inclusion/.

ΕΠΑΝΕΞΕΤΑΣΗ ΑΙΤΗΣΕΩΝ

Για πληροφορίες σχετικά με τις διαδικασίες που αφορούν αιτήσεις για ενστάσεις, προσφυγές και παραπομπές στον Ευρωπαίο Διαμεσολαβητή, μπορείτε να συμβουλευτείτε τη διεύθυνση: https://www.consilium.europa.eu/media/56641/complaint-el.pdf.

ΠΡΟΣΤΑΣΙΑ ΔΕΔΟΜΕΝΩΝ

Οι κανόνες που διέπουν την επεξεργασία δεδομένων προσωπικού χαρακτήρα στο πλαίσιο της παρούσας διαδικασίας επιλογής διατυπώνονται στη δήλωση περί προστασίας της ιδιωτικής ζωής: https://www.consilium.europa.eu/media/56665/jobs-data-protection-083r00-el.pdf.

---

(1)  https://www.consilium.europa.eu/media/53259/gsc-manager-profile-el.pdf

(2)  Το άρθρο 5 παράγραφος 3 στοιχείο γ) του κανονισμού υπηρεσιακής κατάστασης των υπαλλήλων της Ευρωπαϊκής Ένωσης («κανονισμός υπηρεσιακής κατάστασης») απαιτεί από τους αιτούντες τουλάχιστον:

| i) | πανεπιστημιακή εκπαίδευση που έχει ολοκληρωθεί και πιστοποιείται με πτυχίο, με κανονική διάρκεια της πανεπιστημιακής εκπαίδευσης τέσσερα έτη ή περισσότερα, ή |
| --- | --- |

i)

πανεπιστημιακή εκπαίδευση που έχει ολοκληρωθεί και πιστοποιείται με πτυχίο, με κανονική διάρκεια της πανεπιστημιακής εκπαίδευσης τέσσερα έτη ή περισσότερα, ή

| ii) | πανεπιστημιακή εκπαίδευση που έχει ολοκληρωθεί και πιστοποιείται με πτυχίο και σχετική επαγγελματική πείρα τουλάχιστον ενός έτους, εάν η κανονική διάρκεια της πανεπιστημιακής εκπαίδευσης είναι τουλάχιστον τρία έτη. |
| --- | --- |

ii)

πανεπιστημιακή εκπαίδευση που έχει ολοκληρωθεί και πιστοποιείται με πτυχίο και σχετική επαγγελματική πείρα τουλάχιστον ενός έτους, εάν η κανονική διάρκεια της πανεπιστημιακής εκπαίδευσης είναι τουλάχιστον τρία έτη.

(3)  Απόφαση 2013/488/ΕΕ του Συμβουλίου, της 23ης Σεπτεμβρίου 2013, σχετικά με τους κανόνες ασφαλείας για την προστασία των διαβαθμισμένων πληροφοριών της ΕΕ (ΕΕ L 274 της 15.10.2013, σ. 1).

(4)  Κανονισμοί υπηρεσιακής καταστάσεως των υπαλλήλων και καθεστώς που εφαρμόζεται επί του λοιπού προσωπικού της Ευρωπαϊκής Ένωσης, όπως καθορίστηκαν με τον κανονισμό (ΕΟΚ, Ευρατόμ, ΕΚΑΧ) αριθ. 259/68 του Συμβουλίου (ΕΕ L 56 της 4.3.1968, σ. 1), ενοποιημένο κείμενο διαθέσιμο στη διεύθυνση

https://eur-lex.europa.eu/legal-content/EL/TXT/?uri=CELEX%3A01962R0031-20220101

(5)  Δεν μπορεί να επεξεργάζεται τα μηνύματα ηλεκτρονικού ταχυδρομείου που αποστέλλονται με άλλες επιλογές επιπέδου βαθμού ασφαλείας (π.χ. «προσωπικό», «ιδιωτικό», «εμπιστευτικό» ή κρυπτογραφημένα μηνύματα ηλεκτρονικού ταχυδρομείου). Ως εκ τούτου, παρακαλείστε να επιλέξετε το «κανονικό» επίπεδο βαθμού ασφαλείας. Το ηλεκτρονικό σας μήνυμα δεν πρέπει να υπερβαίνει τα 25 MB. Εάν το ηλεκτρονικό σας μήνυμα, μαζί με τα συνημμένα του, υπερβαίνει αυτό το μέγιστο μέγεθος, παρακαλείστε να μοιράσετε τα συνημμένα σε περισσότερα ηλεκτρονικά μηνύματα.

(6)  Εάν χρειάζεστε περισσότερες πληροφορίες και/ή αντιμετωπίζετε τεχνικά προβλήματα, παρακαλείστε να στείλετε ηλεκτρονικό μήνυμα στη διεύθυνση: applications.management@consilium.europa.eu.

---